Sideveggdynamo

En **sideveggdynamo** (engelsk: *bottle dynamo*) er en sykkeldynamo (liten elektrisk generator for sykler) som brukes til å drive sykkelbelysning hvor kraftoverføringen skjer via et friksjonshjul som ruller langs dekkets sidevegg. Når sykkelen er i bevegelse og dynamorullen er aktivert, genereres det elektrisitet når dekket spinner rullen.

Tradisjonelle sideveggdynamoer er egentlig ikke dynamoer i det hele tatt (som genererer likestrøm), men i stedet en laveffekts «magneto» som genererer vekselstrøm. Nyere modeller kan inkludere en likeretter for å danne en likestrømsutgang som kan lade forbrukerelektronikk, inkludert batteribanker, mobiltelefoner eller GPS-mottakere.

## Historie
Sideveggdynamoer var tidligere vanlig på sykler, og ble vanligvis festet til en sykkels styregaffel og kunne gi nok strøm til å drive en sykkellykt. I dag har batteridrevne lykter blitt mer vanlig.

## Sammenlignet med andre typer dynamoer
To andre vanlige dynamosystemer som brukes på sykler er navdynamoer og rulledynamoer, hvor sistnevnte ligner på en sideveggdynamo, men arbeider mot dekkets rullebane (i stedet for dekkets sidevegg) og ofte monteres nær krankhuset.

### Fordeler med sideveggdynamoer
; Ingen ekstra motstand når den er frakoblet
: Sideveggdynamoer kan ofte vippes ut fra dekket når de ikke er i bruk, slik at syklisten får mindre rullemotstand. Når dynamoen er i bruk vil den føre til at syklisten må anstrenge seg mer for å opprettholde en gitt hastighet enn det som ellers ville være nødvendig når man sykler uten dynamo eller med dynamoen frakoblet. I motsetning til sideveggdynamoer kan ikke navdynamoer kobles ut, og vil alltid gu ekstra luftmotstand (selv om den kan være så lav at den er irrelevant eller ikke merkbar for syklisten, og reduseres betydelig når dynamoen ikke er koblet til lykter eller lader opp batterier).

; Enkel ettermontering
: Sideveggdynamoer er ofte enkle å ettermontere på en sykkel, siden det ikke kreves bytte av hjul eller nav.

; Pris
: Sideveggdynamoer er vanligvis billigere enn en navdynamoer, men ikke alltid.

### Ulemper med navdynamoer

; Glidning
: Under våte forhold kan rullen på en sideveggdynamo glippe mot dekkoverflaten, hvilket stopper eller begrenser strømgenereringen. Dette kan føre til at lysene periodisk slukkes helt eller delvis. Navdynamoer vil derimot generere strøm så lenge hjulet roterer.
; Økt motstand
: Sideveggdynamoer gir vanligvis mer rullemotstand enn navdynamoer. Når de er riktig justert, kan imidlertid rullemotstanden være så lav at den er ubetydelig, og det er ingen motstand når sideveggdynamoen er frakoblet.
; Dekkslitasje
: Fordi sideveggdynamoer gnis mot sideveggen på dekket for å generere strøm gir de økt slitasje på siden av dekket. Navdynamoer har ikke samme utfordring.
; Støy
: Sideveggdynamoer lager en lett hørbar mekanisk summelyd når de er ruller, mens navdynamoer er stillegående.
; Av- og påkobling
: Sideveggdynamoer må fysisk vippes ut eller inn for å slås av og på lampene. Navdynamoer slås derimot på elektrisk. Navdynamoer kan derfor enklere automatiseres til å automatisk aktiveres ved mørkets fall ved hjelp av en lyssensor.
; Posisjonering
: sideveggdynamoer må justeres nøye slik at de berører sideveggen i riktig vinkel, høyde og trykk. Sideveggdynamoer kan bli slått ut av posisjon hvis sykkelen velter, eller hvis monteringsskruene er for løse. En dårlig plassert sideveggdynamo vil lage mer støy, rullemotstand, glippe lettere eller kan i verste fall falle inn i eikene. Noen dynamofester har tapper for å prøve å forhindre sistnevnte.

## Se også
* Sykkeldynamo, liten elektrisk generator som sørger for strømforsyning til sykkellykter under sykling ved hjelp av roterende bevegelse
* Navdynamo, sykkeldynamo i et sykkelhjulnav
* Liste over sykkeldeler

## Referanser